વૃંદાને વિષ્ણુની ઓળખ તથા હેતુ જાણવા મળતાં જ તેણે વિષ્ણુને કાળો પથ્થર બનવાનો શ્રાપ સતીત્વના પ્રભાવથી આપ્યો. વિષ્ણુ તે જ વખતે કાળા પથ્થર બની ગયા. પથ્થર બનતાં પહેલાં વિષ્ણુએ પણ વૃંદાને શ્રાપ આપતાં તે તુલસીનો છોડ બની ગઇ. વિષ્ણુ કાળા પથ્થર રૂપે શાલિગ્રામમાં ફેરવાયા. તે વખતે વૃંદાની પવિત્રતાથી આકર્ષાયેલા વિષ્ણુએ દર વર્ષે તેની સાથે લગ્ન કરવાની પ્રતિજ્ઞા લીધી. તે વખતથી દર કાર્તિકી એકાદશીથી કાર્તિકી પૂનમ સુધી તુલસી શાલિગ્રામનાં લગ્ન થાય છે. બંનેને અમરત્વ પ્રાપ્ત થયું છે.